Jien imrobbi li farka li hi farka ta' karta ma narmihiex barra fit- triq . Kull fejn kienu jieħdu lili u l- ħuti , il- ġenituri tiegħi kienu jġorru magħhom borża jew xi ħaġa biex qoxra ta' banana jew qartas ma jintremiex fl- art u la fil- kampanja , la fejn il- baħar u lanqas imkien . Hekk kbirt u hekk bqajt nagħmel u kien hemm waqtiet meta idecidejt li nagħmilha tal- kurnut u niġbor il- ħmieġ li jħalli ħaddieħor . L- iskart bdejt nisseparah ( għal xejn ) sa mill- 1992 meta Stanley Zammit dak iz- żmien seg . parl . . tal- ambjent introduca s- separazzjoni tal- iskart f' Malta . Din l- imġieba ċivika tiegħi hi parti minni u naghmillha għax nirrispetta lil ghajri u lin- nies ta' madwari . Issa jien ilni nivvota lil partit nazzjonalista fl- elezzjonijiet ġenerali sa mill- 1987 meta vvutajt l- ewwel darba f' ħajti . Sa qabel din is- sena l- art tal- Maltin kienet ilha li bdiet tittiekel u tittieħed mill- barunijiet ta' Mintoff għal skopijiet privati , u kummerċjali . Il- Marsa tal- Ingliżi ma baqgħetx f' idejn l- Ingliżi imma ġiet f' idejn il- Maltin imma parti sostanzjali minnha ħallewha esklussivament għal- creme de la creme . U ma' din żdiedu gzuz oħra li saru esklussivi flimkien mar- Reserved To Owner illegali li tara kullimkien fil- kampanja . . Il- partit Nazzjonalista kellu din il- frażi famuża fil- programm elettorali tazl - 1987 li kienet il- lixka għal kull ambjentalista lokali . Il- frażi kienet " u Malta terga' twarrad fis- sbuħija . " Riedu jgħidu li kienu se jrażżnu l- iżvilupp tal- bini u jagħmlu minn Malta pajjiż il- ġmiel tiegħu . Sal- ġurnata mqaddsa tal- lum , l- art għada tittiekel , mhux bin- naqriet imma bil- mijiet ta' ettari , mill- ħnieżer tal- kummerċ li qishom belliegha fuq l- art , ilefilfu kull fejn jaraw wesgħa , xagħra , jew wilġa . Issa jmiss ix- xagħra l- ħamra ta' Ghajn Tuffieha u qed tistenna l- kundanna tal- mewt mingħand il- mepa . Il- gvern qed jipprova jżomm isem Malta mat- turist li jiġi u jsib il- ħmieġ ma' wiċċu , billi jintensifika l- infurzar u jżid il- multi . Dan kollu sewwa imma kif imbagħad jiġi jordna lill- mepa tidentifika s- siti għal- koros tal- golf . Kif jiġi u jaqta' 112 ettaru art pubblka fi stat naturali u jagħtiha lill- erba' hzierer biex imeximxu kemm jifilħu u jħallu biss xi grassa jew qarquca bħala taxxa ? M' hemm xejn li jista' jdawwar lill- gvern lura minn din id- deċiżjoni meta titiehed . u jista' jkun li l- pubbliku in ġenerali huwa sajjem mill- informazzjoni dwar l- istupru ta' art f' din il- gżira . Ghandu mnejn ikun hemm bosta li jiggustaw dik il- ħdura tal- ħaxix bit- tuba u jemmnu l- illusjonijiet li qed jinħolqu biex iseħħ l- iżvilupp tagħha bħala korsa tal- golf . Il- kwistjoni kollha tal- Verdala jista' jkun ukoll li kienet xarad min- naħa tal- mepa biex mhux dejjem tidher li qed tiffavorixxi il- ħnieżer spekulaturi ta' din id- dinja . Dan it- tip ta' żvilupp ma hawnx loku fuq din blata - simenta f' nofs il- mediterran . Ghalhekk mil- lum jien iddecidejt li nibda kampanja ta' dizobbidjenza ċivili biex noħloq pressjoni fuq il- gvern . Mil- lum se nieqaf nissepara l- iskart u se nibda narmi barra fit- triq . Dan se nagħmlu biex dik is- sezzjoni ta' nies li mhix konxja bl- istupru faħxi li qed isir fuq l- ambjent tibda tirrealizza li karta u borża żibel fit- triq mhi xejn ħdejn il- ħerba li qed issir fuq l- art naturali li fadlilna . Borza żibel fit- triq , saqqu , loki u kondojiet kollha jinġabru u l- post jerga' jiġi kif kien imma x- Xagħra l- ħamra , il- Baħrija u Has - Saptan kif nistgħu nerġgħu ingibuhom lura ? Il- kampanja tiegħi li jisimha IZ- ZIBEL FIT- TRIQ , CAJTA . . . hija primciparjament indirizzata għall- istorduti ta' din id- dinja . Ricerka ħafifa fuq l- eteru sibt li storduti fid- dinja kollha hawn tnejn biss . Wiehed minnhom jien u l- ieħor impostur li xogħlu hu jaħsel il- lokijiet fil- wanowwann . Milli jidher il- kampanja tiegħi se tmut fuq ommha . Ghandek l- appoġġ kollu tiegħi , Mikiel . Hemm bżonn protesta kbira kontra dan l- esperpentu li jridu jbellgħulna . Ta' min niktbu petizzjoni , niġbru xi mijiet jew eluf ta' firem , u nibghatuha lill- Mepa u forsi lill- Parlament Ewropew . Forsi ma nbiddlu xejn , imma aħjar milli nibqgħu b' idejna fuq zaqqna waqt li jkomplu jeqirdu l- ambjent f' isem il- Lira . Digà qed nimmaginaha . . . Mijiet ta' kameras u ta' kartelluni ta' riklami . Ser ikollhom jibdlu l- isem ta' Gnejna Bay għal Mizbla Bay . Grazzi tal- appoġġ Antoine . Ninsab ċert li hemm għaqdiet volontarji li qed jagħmlu milli jistgħu fuq dawn il- kwestjonijiet . Sfortunatament , il- hajja tiegħi kif inhi illum ma tħallinix inkun impenjat f' dawn l- għaqdiet imma ser infittex mezz kif nista' nghajjat magħhom meta joħorġu kontra dawn il- proġetti . Tal- petizzjoni tajba . Li nistgħu nagħmlu ukoll hu li nifqgħu il- linji elettroniċi tal- mepa u tal- ministeru tal- ambjent bl- ittri tal- protesta tagħna . Naturalment jekk hawn nies biżżejjed li jaħsbuha bħalna .